Idris Ahmad

YB Ustaz Datuk Haji Idris Ahmad (lahir 19 Oktober 1963) ialah ahli politik Malaysia berbangsa Melayu dari Parti Islam Se-Malaysia yang juga merupakan bekas Ahli Parlimen Bukit Gantang, Perak bertanding di atas tiket PAS. Di peringkat parti, beliau merupakan Ahli Majlis Syura Ulamak PAS, Naib Presiden PAS dan Ketua Lajnah Hal Ehwal Parlimen PAS. Beliau juga merupakan Ahli Dewan Negara sejak 16 Jun 2020.

Latar Belakang 
Idris dilahirkan pada 19 Oktober 1963 di Changkat Jering, Taiping, Perak. Ayahnya seorang tokoh agama yang dikenali sebagai Tuan Guru Haji Ahmad Kampung Petai. Anak ke lapan daripada sembilan beradik ini lahir dalam keluarga yang mementingkan pengajian agama. Kesemua adik-beradiknya adalah lulusan agama. Abangnya, Dato' Seri Hassan Ahmad merupakan bekas Mufti Pulau Pinang. Seorang lagi abangnya, Dato' Salleh Ahmad merupakan bekas pensyarah dan profesor di Akademi Pengajian Islam Universiti Malaya dan kemudiannya Universiti Islam Antarabangsa Malaysia (UIAM).

Pendidikan 
Beliau melanjutkan pengajian di Maktab Mahmud (1978- 1979) dan Kolej Islam Kelang (KIK) (1980-1983). Beliau melanjutkan pengajian dalam Ijazah Sarjana Muda Sastera (Dakwah dan Kepimpinan) Universiti Kebangsaan Malaysia (UKM) 1984-1988 dan Ijazah Sarjana Dakwah dan Kepimpinan (Master) UKM.

Laluan kerjaya 
Beliau mula menabur khidmat kepada masyarakat pada tahun 1989 setelah dilantik sebagai Pensyarah di Universiti Teknologi MARA (UiTM). Berkhidmat selama 8 tahun di UiTM Shah dan terus aktif menceburi bidang politik yang sehingga dilantik dilantik sebagai ahli parlimen pada tahun 2013 bagi kawasan Parlimen BUkit Gantang. Seterusnya beliau dilantik sebagai Ahli Dewan Negara sebagai senator pada tahun 2020 dan telah diberi kepercayaaan untuk menjawat jawatan Menteri di Jabatan Perdana Menteri (Hal Ehwal Agama) pada tahun 2021.

Anugerah dan pengiktirafan 

 :
  Panglima Mahkota Wilayah (PMW) – Datuk (2022)

Bibliografi

Pautan luar

Rujukan

Anggota Parti Islam Se-Malaysia
Kelahiran 1963
Orang dari Perak
Ahli Dewan Negara, Parlimen Malaysia ke-14
Ahli Dewan Rakyat, Parlimen Malaysia ke-13
Anggota Majlis Syura Ulama PAS
Alumni Universiti Kebangsaan Malaysia
Menteri di Jabatan Perdana Menteri Malaysia (Hal Ehwal Agama)
Ahli politik Malaysia berketurunan Melayu
Penerima Darjah Panglima Mahkota Wilayah
Ahli Dewan Rakyat, Parlimen Malaysia ke-15